cyanic-selkie/wikianc huggingface dataset:
Kingdom of Heaven – Taivas maan päällä
Elokuvassa näyttelevät muun muassa Orlando Bloom, Eva Green, Jeremy Irons, David Thewlis, Marton Csokas, Brendan Gleeson, Alexander Siddig, Ghassan Massoud, Edward Norton, Jon Finch, Michael Sheen, Jouko Ahola ja Liam Neeson.
Kopanjärvi
Kopanjärvi on Keski-Suomessa Jämsässä Selänsyrjän kylän eteläpuolella sijaitseva järvi.
Maantietoa
Järven pinta-ala on 4,7 hehtaaria ja se on 350 metriä pitkä ja 250 metriä leveä. Sen koillispuolella kohoaa loivarinteisenä Lappalaiskallio. Järvellä ei ole kartan mukaan saaria ja se on autio. Sen rantaviivan pituus on 1,0 kilometriä ja sen rannat ovat metsämaata. Järvelle ei tule tietä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Järven vedenpinnan korkeus on 133,6 metriä mpy. Siihen on johdettu lyhyt metsäoja ja sen oma laskuoja lähtee etelärannasta. Oja kiertää Lappalaiskallion ja laskee Eväjärven keskiosaan.
Albert Fert
Albert Louis François Fert (s. 7. maaliskuuta 1938) on ranskalainen fyysikko, joka löysi vuonna 1988 suuren magnetosresistanssin eli GMR-ilmiön. Ilmiön löydön ansiosta kovalevyjen fyysistä kokoa on saatu pienennettyä ja vastaavasti tallennuskapasiteettia nostettua gigatavujen kokoluokkaan. Ilmiön havaitsi samanaikaisesti toisistaan riippumatta Peter Grünberg. Fertille ja Grünbergille myönnettiin löydöstä Nobelin fysiikanpalkinto vuonna 2007. Fert työskentelee Orsayssa sijaitsevassa Université Paris-Sud 11:ssa.
Elämäkerta
Fert syntyi Pyreneiden poimuvuoriston läheisyydessä sijaitsevassa Carcassonnen kunnassa vuonna 1938. Hänen vanhempansa ovat fyysikko Charles Fert ja opettaja Irmine Signoles Fert. Fertin pikkuveli André on myös fyysikko. Fert opiskeli matematiikkaa ja fysiikkaa vuosina 1957–1962 École Normale Superieure -korkeakoulussa, mitä ennen hän kävi lukion toulouselaisessa Pierre de Fermat -lukiossa. Saatuaan matematiikan ja fysiikan maisterin arvot hän pääsi assistentin virkaan Grenoblen yliopistoon. Samanaikaisesti vuonna 1963 hän opiskeli Pariisin yliopistossa ja vuonna 1964 hän piti opinnoista taukoa suorittaakseen asevelvollisuutensa Ranskan armeijassa.
Asevelvollisuuden suorittamisen jälkeen hän palasi opettajan virkaansa, jonka hän oli vuonna 1964 saanut Pariisin yliopistosta. Opettajana hän oli vuoteen 1976 asti, jolloin hänestä tuli yliopiston fysiikan professori. Ennen sitä hän oli vuonna 1970 väitellyt Pariisissa tohtoriksi. Fysiikan professuuria hän pitää Pariisissa edelleen. Vuodesta 1995 lähtien Fert on ollut CNRS:n Thales-ryhmän johtajana.
Fert avioitui vuonna 1967 Marie Josée Ortegan kanssa. Suhteeseen on syntynyt kaksi lasta.
Einari Kaskimies
Einari Kaskimies (25. heinäkuuta 1904 – 20. marraskuuta 1989) oli suomalainen toimittaja ja kirjailija.
Martin Spanjers
Martin Spanjers (s. 2. helmikuuta 1987) on yhdysvaltalainen näyttelijä, ja hänet tunnetaan Teinitytön kasvatusopas -televisiosarjan Rory Hennessyna.
Martin Spanjers on näytellyt myös monissa muissa sarjoissa, joista yksi on Greyn Anatomia.
Reader Harris
Richard Reader Harris (4. kesäkuuta 1913 – 7. heinäkuuta 2009) oli brittiläinen konservatiivipuolueen poliitikko. Hän istui parlamentin jäsenenä Heston ja Isleworthin vaalipiiristä vuosina 1950–1970. Hänen edeltäjänsä oli William Richard Williams ja seuraajansa Barney Hayhoe.
Parlamenttiuransa lopussa Harris joutui liiketoimistaan syytteeseen, mutta sai vapauttavan tuomion.
Driver 2
Driver 2 (myös nimellä Driver 2: The Wheelman is Back) on Reflections Interactiven kehittämä ja Infogramesin julkaisema Driver-pelisarjaan kuuluva ajo- ja toimintapeli. Peli julkaistiin vuonna 2000 PlayStationille ja kaksi vuotta myöhemmin Game Boy Advancelle.
Ukraina Turkvision laulukilpailussa
Ukraina on osallistunut Turkvision laulukilpailuun kolme kertaa, vuonna 2013, 2014 ja 2015.
2013
Ukraina osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Fazile Ìbraimova kappaleella "Elmalim" (Элмалым). Turkvision laulukilpailun semifinaalissa Ìbraimova pääsi jatkoon ja sijoittui finaalissa kolmanneksi 200 pisteellä.
2014
Ukraina osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Natali Deniz kappaleella "Sän benim". Kilpailun semifinaalissa Deniz sai 148 pistettä, jäi sijalle 23 eikä päässyt finaaliin.
2015
Ukraina osallistui myös vuoden 2015 kilpailuun, joka järjestettiin Turkin Istanbulissa. Edustajaksi valittiin Anna Mitioglo kappaleella "Baaşla bana". Finaalissa Mitioglo sai 148 pistettä ja sijoittui kolmanneksitoista.
2017
Ukraina osallistui uudelleen vuoden 2017 kilpailuun, joka olisi järjestetty Astanassa, Kazakstanissa. Edustajaksi oli valittu Natalia Papazoglou kappaleella "Tikenli Yol".
Kilpailijat
{{legend|gold|Voitto}} {{legend|silver|Toinen}} {{legend|#cc9966|Kolmas}} {{legend|#FE8080|Viimeinen}}
Einar Hellevaara
Einar Engelbert Hellevaara, sukunimi vuoteen 1905 Jansson (7. syyskuuta 1886 Turku – 2. lokakuuta 1959 Helsinki) oli suomalainen filosofian maisteri ja kalastusneuvos.
Hellevaaran vanhemmat olivat kirkon vahtimestari Vilhelm Engelbert Jansson ja Fredrika Maria Vahlstén. Hän pääsi ylioppilaaksi 1906 Turun klassillisesta lyseosta ja valmistui Helsingin yliopistosta filosofian kandidaatiksi 1911 ja filosofian maisteriksi 1914.
Hellevaara oli Suomen kalastusyhdistyksen assistenttina 1913 ja sihteerinä 1914–1918 sekä Suomen elintarpeiden tuontikunnan kalaosaston johtajana 1918–1919. Hän toimi kalastushallituksen kalastusneuvoksena 1918–1924 ja maataloushallituksen kalastusosaston päällikkönä 1924–1953.
Hellevaara oli Suomen kalastusyhdistyksen johtokunnan jäsenenä 1915–1923 ja rahastonhoitajana 1921–1925. Hän oli Suomen urheilukalastajien liiton sihterinä 1920–1923 ja rahastonhoitajana 1920–1925 sekä Suomen yleisen metsästäjäliiton johtokunnan jäsenenä 1929–1945 ja rahastonhoitajana 1934–1955.
Einar Hellevaara oli naimisissa vuodesta 1939 Naimi Maria Kaipasen kanssa.
Julkaisuja
Nimellä E. Hellevaara:
Labello
thumb|Labello-huulirasvoja. Labello on huulirasvapuikko, jota valmistaa Beiersdorf Saksassa ja Itävallassa. Labelloa myydään myös muualla Euroopassa kuin Saksassa, Suomi mukaan lukien.
Labello huulirasvapuikkoa on valmistettu vuodesta 1909 lähtien. Tätä ennen huulirasva oli ollut tarjolla erinäisinä salvoina tai paperiin pakattuna. Alkuun huulirasvapuikko oli pakattu tina- ja myöhemmin alumiiniputkiloon. Vuonna 1953 yritys esitteli muovisen putkilon. Vuonna 1973 julkaistiin nykyinen "klassinen" sininen Labello.
Attitude
Attitude tai Attitudes voi tarkoittaa ainakin seuraavia:
Apollonia Vitelli-Corleone
Michael saapuu 1946 Sisiliaan ja tutustuu isänsä lapsuusmaisemiin Corleonen kylässä. Siellä hän kohtaa patikkaretkillään Apollonian ja rakastuu. Sisiliassa eletään huomattavasti konservatiivisemmin kuin Yhdysvalloissa ja Michael jotuu käymään läpi monimukaisia seurustelurituaaleja, ennen kuin nuori pari saa toisensa.
Apollonia ja Michael elävät onnellisina Don Tomassinon suojeluksessa, mutta Corleonen perheen viholliset saavat tietää Michaelin oleskelupaikan. He järjestävät Michaelin autoon pommin, mutta juuri ajamaan oppinut Apollonia haluaa osoittaa taitonsa ajamalla auton talon eteen. Auto räjähtää Michaelin silmien edessä, ja hänestä tulee leski nuorena. Tämä miehelle Sisiliassa harvinainen asema tekee hänestä yllättävän arvostetun.
Adur
Adur on Englannin hallintopiiri, joka sijaitsee Länsi-Sussexin kreivikunnassa Englannin etelärannikolla. Vuonna 2017 siellä oli noin asukasta.
Hallintopiiri on perustettu vuonna 1974, ja se on saanut nimensä sen läpi virtaavasta Adurjoesta. Adurin keskuspaikkana toimii Shoreham-by-Sea.
Jääkiekon nuorten 1. divisioonan maailmanmestaruuskilpailut 2014
'''Jääkiekon nuorten 1. divisioonan maailmanmestaruuskilpailut 2014''' pelattiin joulukuussa 2013. Ne pelattiin kahdessa kuuden joukkueen lohkossa. Kummankin lohkon voittajat nousivat ylemmälle tasolle ja viimeiselle sijalle jääneet putosivat alemmas. B-lohkon voittanut Italia nousi A-lohkoon vuodeksi 2015. Japani jäi lohkon viimeiseksi, mutta sai pitää paikkansa sarjassa, kun Iso-Britannia hylättiin ja tiputettiin viimeiseksi. Tanska voitti A-lohkon ja se nostettiin vuodeksi 2015, kun taas Puola tippui B-lohkoon.
A-lohko
1. divisioonan A-lohko pelattiin Sanokissa, Puolassa 15.- 21. joulukuuta 2013.
Maalivahtien torjuntapörssi
Listattu vain maalivahdit, jotka ovat pelanneet vähintään 40 prosenttia joukkueensa otteluista. M = Minuutit; PMK = Päästettyjen maalien keskiarvo; % = Torjuntaprosentti
B-lohko
1. divisioonan B-lohko pelattiin Dumfriesissä, Iso-Britanniassa 9.- 15. joulukuuta 2013.
Sarjataulukko
Iso-Britannian joukkue hylättiin sen käytettyä turnaukseen kelpaamatonta pelaajaa ja joukkue tiputettiin vuodeksi 2015 nuorten 2. divisioonan A-lohkoon.
International Mobile Equipment Identity
International Mobile Equipment Identity (IMEI) on viisitoista merkkiä pitkä matkapuhelimen laitetunnus, jolla voidaan tunnistaa matkapuhelin verkosta. Laitetunnuksiin siirryttiin, koska matkapuhelimia varastettiin ja niiden SIM-kortit vaihdettiin toisiin, minkä vuoksi pelkkä SIM-tunnuksella laitteen tunnistaminen verkosta ei ollut riittävä tapa vaikuttaa puhelimen käyttöominaisuuksiin. Koodin saa näkyviin näppäilemällä *#06# numeronäppäimistöllä.
Verkko-operaattori tallentaa IMEI-koodit Equipment Identity Register (EIR)-tietokantaan.
Nykyinen
Nykyinen IMEI-rakenne otettiin käyttöön 1. tammikuuta 2003, joskin vanha rakenne oli sen rinnalla käytössä 1. huhtikuuta 2004 saakka. IMEI on 15 numeroinen merkkijono, jonka kahdeksan ensimmäistä numeroa muodostavat Type Allocation Coden (TAC), joka yksilöi puhelinmallin. Sitä seuraavat kuusi numeroa (SN) kertovat sarjanumeron TACin sisällä ja viimeinen numero on Luhnin algoritmilla laskettu tarkastusnumero. IMEIn rinnalla on olemassa myös IMEISV (IMEI Software Version), jossa IMEIn viimeisen tarkistusnumeron korvaa kaksi numeroa pitkä Software version number (SVN). SVN:n arvo on yksilöllinen kullekin ohjelmistoversiolle TACin sisällä, joskin arvo 00 viittaa prototyyppiohjelmistoon ja 99 on varattu muuhun käyttöön. IMEISV on käytössä matkapuhelimen tunnistautuessa verkkoon; verkkoon ei koskaan lähetetä tarkastusnumeroa, joka on tarkoitettu poistamaan inhimilliset virhemahdollisuudet kopioitaessa sarjanumeroa käsin.
Ennen 1.1.2003
Alkuperäinen IMEI-rakenne oli myös 15 merkkiä pitkä. Sen ainoa ero oli, että Type Allocation Code oli ainoastaan kuusi numeroa pitkä, ja sitä seurasi kaksi numeroa pitkä Final Assembly Code (FAC). FACin tarkoitus oli ilmaista kokoonpanotehdas, ja jokaisella valmistajalla oli kullekin tehtaalleen oma yksilöllinen numeronsa. Tämä johti kuitenkin sarjanumeroavaruuden tehottomaan käyttöön.
IMEI rikoksissa
IMEI-koodien vaihtamista on käytetty rikosseuraamuksen välttelyyn varastetuissa laitteissa, sekä muissa laitteissa, joihin kohdistuvia pakkokeinoja yritetään välttää.
IMEI-koodin vaihtaminen voi täyttää rikoksen, väärennysaineiston hallussapidon, tunnusmerkistön, mikäli välinettä tai tarviketta pääasiallisesti käytetään väärennysrikosten tekemiseen. Mikäli IMEI-koodi vaihdetaan tarkoituksena käyttää sitä harhauttavana todisteena, voi kyseeseen siis tulla väärennysrikos.
IMEI-koodien kopiointia eli IMEI:n vaihtamista toiseen voi käyttää rikoksissa välttämään esimerkiksi poliisin seurantaa, salakuuntelua ja vuodesta 2014 alkaen myös teknistä laitetarkkailua. Rikolliset ovat esimerkiksi kopioineet käyttämiinsä laitteisiin koodeja kauppojen hyllyillä olevista puhelimista. Teleoperaattorit myöntävät, että verkossa on jatkuvasti samoilla IMEI-koodeilla useita puhelimia. Aina duplikaatti IMEI ei johdu käyttäjistä, joskus myös valmistajat tekevät samalla IMEI:llä useita laitteita. Jos poliisi hakee pakkokeinoille lupaa vain IMEI-koodin perusteella, aiheuttaa tämä myös sen riskin, että poliisi kohdistaa mm. sijainnin seurantaa, kuuntelua tai tietomurtoja teknisenä laitetarkkailuna myös viattomiin ja sivullisiin kansalaisiin, jos heidän IMEI-koodinsa on samalla myös rikollisten laitteissa. Duplikaatti-IMEI-koodien mahdollisuus on rapauttamassa telepakkokeinojen arvoa tutkinnoissa.
Aurinkokurki
Aurinkokurki (Eurypyga helias) on Amerikassa esiintyvä aurinkiokurkilintuihin kuuluva lintulaji. Laji on heimonsa ainoa edustaja. Se lienee läheisintä sukua uusikaledonialaiselle kagulle (Rhynochetos jubatus).
Levinneisyys
Aurinkokurjen levinneisyysalue ulottuu Meksikon eteläosasta Etelä-Amerikkaan Pohjois-Brasiliaan ja Perun keskiosiin asti.
Elinympäristö
Aurinkokurjet elävät trooppisissa ja subtrooppisissa metsissä.
Lisääntyminen
Aurinkokurki on sukukypsä kaksivuotiaana. Emo munii 1–2 munaa, joita haudotaan noin 30 vuorokautta.
Ravinto
Aurinkokurjet syövät hyönteisiä, hämähäkkejä, matelijoita, äyriäisiä, nilviäisiä, pikkukaloja ja sammakkoeläimiä.
A Pair of Silk Stockings
A Pair of Silk Stockingsin käsikirjoituksen laati Edith M. Kennedy Cyril Harcourtin näytelmän A Pair of Silk Stockingsin (1914) pohjalta. A Pair of Silk Stockings -näytelmää esitettiin Broadwaylla Little Theatressa vuodet 1914–1915, jonka aikana esityksiä kertyi 223 kappaletta. Elokuvan tuottajana oli Lewis J. Selznick, ja elokuvan tuotanto- ja levittäjäyhtiönä oli Select Pictures Corporation. A Pair of Silk Stockings sai Yhdysvaltain ensi-iltansa 20. heinäkuuta vuonna 1918. A Pair of Silk Stockingsin kokonainen kopio on säilynyt nykypäivään asti, ja elokuva on julkaistu sekä VHS:lle että DVD:lle.
In the Land of Grey and Pink
In the Land of Grey and Pink on brittiläisen progressiivisen rockin yhtyeen Caravanin kolmas studioalbumi.
Kappaleet
Kaikki kappaleet Caravan, ellei toisin mainita.
Barney Hayhoe
Bernard John ”Barney” Hayhoe, paroni Hayhoe PC (8. elokuuta 1925 – 7. syyskuuta 2013 ) oli brittiläinen konservatiivipuolueen poliitikko. Hän istui parlamentin jäsenenä vuosina 1970–1992.
Hayhoesta tehtiin vuonna 1985 Privy Councilin jäsen, ja vuonna 1992 hänestä tuli elinikäinen pääri Isleworthin paronina.
Makaronesia
thumb|250px|Makaronesian kartta.
Makaronesia (kreikan kielestä, "siunatut saaret") on itäisellä Pohjois-Atlantilla Iberian niemimaan ja Länsi-Afrikan edustalla sijaitseva saaristo. Siihen kuuluu viisi erillistä saariryhmää: Portugalille kuuluvat Azorit, Madeira ja Selvagenssaaret, Espanjalle kuuluvat Kanariansaaret sekä itsenäinen valtio Kap Verde. Asuttuja saaria on yhteensä 28 ja asumattomia vain muutamia, kuten Selvagenssaaret, Desertassaaret Madeiralla sekä Santa Luzia Kap Verdessä. Makaronesia on maantieteellis-biologinen termi, jota käytti ensimmäisenä englantilainen kasvitieteilijä Philip Webb 1800-luvulla.
Makaronesia on syntynyt tulivuoritoiminnan seurauksena 21–0,8 miljoonaa vuotta sitten. Azoreilla, Kanariansaarilla ja Kap Verdellä on muutamia toimivia, joskaan ei kovin aktiivisia tulivuoria. Suhteellisen pienestä koostaan huolimatta monien saarten pinnanmuodot kohoavat noin kahteen kilometriin; korkein kohta Teneriffan saarella on 3 718 metriä. Makaronesian saarten yhteispinta-ala on 14 632,5 neliökilometriä ja asukasluku 2 740 000.
Luonto
Makaronesian saaret eivät koskaan ole olleet osana mannerta, joten niiden eläimistö on varsin harvalukuista ja suurikokoisia maaeläimiä ei juuri tavata. Samoin kasvillisuus on saapunut saarille muualta, pääosin Välimeren alueelta ja Luoteis-Afrikasta, mutta myös Afrikan kaakkoisosista ja neotrooppiselta alueelta. Vain suotuisimmilla alueilla vuorien keräämien sateiden turvin kasvillisuus on rehevää, ja erityisesti Saharan puoleisilla sekä pienillä ja matalilla saarilla kasvillisuus on karua ja puutonta.
Makaronesiassa esiintyy 30 kotoperäistä eli endeemistä kasvisukua ja useita satoja endeemisiä kasvilajeja. Esimerkiksi Kanariansaarille endeemisiä kasveja on 570 lajia (40 % saarten alkuperäisistä lajeista) ja Madeiralle 156 lajia (20 %). Monet lajit ovat endeemisiä useammalle saariryhmälle, esimerkiksi 56 lajia Madeiralle ja Kanariansaarille, mutta vain yksi laji on endeeminen koko Makaronesialle, mikä kertoo saariston väljyydestä ja mantereen läheisyydestä. Lisäksi Makaronesiassa tavataan endeemisiä lintu-, matelija- ja hyönteislajeja tai -alalajeja.
Makaronesian laurisilvaa eli laakeripuumetsää pidetään jäänteenä jääkausia edeltäneestä tertiäärikautisesta subtrooppisesta kasvillisuustyypistä, joka silloin vallitsi koko Välimeren ja Pohjois-Afrikan alueella. Golfvirran turvin saaret välttyivät jääkausilta. Alun perin metsät peittivät Azorit, Madeiran ja läntiset Kanariansaaret, mutta hakkuiden seurauksena viimeisetkin jäänteet ovat kadonneet monilta alueilta. Nykyisin merkittävin metsäalue on Madeiralla, jossa se peittää yhä noin 20 prosenttia saaren pinta-alasta. Metsä on suojeltu ja lisäksi Unescon maailmanperintöluettelon kohde. Kanariansaarilla metsiä on paikoin Teneriffalla ja Gomeralla sekä Azoreilla Picolla, Terceiralla ja São Miguelilla.
ICL
thumb|right|250px|Entinen ICL:n toimistorakennus Saksassa International Computers Ltd tai ICL oli brittiläinen tietotekniikkalaitteistojen valmistaja, joka toimi vuosina 1968–2002.
1990-luvun alussa ICL:llä oli toimintaa 70 maassa ja 27 000 työntekijää. Yhtiöllä oli vahva markkina-osuus Englannissa, Ranskassa, Tanskassa ja Hollannissa. Toukokuussa 1991 ICL hankki omistukseensa Nokia Datan, joka valmisti muun muassa MikroMikko-tietokoneita. MikroMikko säilyi myös ICL:n tuotemerkkinä.
Reims
Reims on kaupunki Koillis-Ranskassa, 160 kilometriä Pariisista. Reimsin historia ulottuu Rooman valtakuntaan. Reimsissä on 183 837 asukasta (2006).
Maantiede
Reims sijaitsee Marnen departementissa Grand Estin alueella. Historiallisesti Reims on kuulunut Champagnen maakuntaan. Reims sijaitsee tasangolla Vesle-joen rannalla ja Aisnen ja Marnen yhdistävän kanaalin rannalla. Kaupungin etelä- ja länsipuolella kohoavat Reimsin vuoret ja viiniviljelmin peitetyt kukkulat.
Antiikki
Reimsin antiikin aikainen nimi oli Durocortorum. Se oli keltteihin kuuluneen remien heimon keskus. Remien tultua Rooman vallan alle he olivat Rooman uskollisia liittolaisia. Myöhäisantiikin aikana kaupungin nimeksi tuli sen alkuperäisasukkaiden mukaan Remi, mistä nykyisen kaupungin nimi on peräisin.
Myöhempi historia
900-lukuun mennessä Reimsistä oli tullut sivistyksen keskus. Arkkipiispa Adalberon ja munkki Gerpert (myöhemmin paavi Sylvester II) olivat perustaneet kaupunkiin kouluja ja Adalberon oli myös nostattamassa vallankumousta, joka nosti kapetingit valtaan ja syrjäytti karolingit.
Saksan – Ranskan sodassa 1870–1871 saksalaiset sijoittivat Reimsiin kenraalikuvernöörin päämajan. Sodan aikana kaupunki köyhtyi armeijan vaatimien pakkoluovutusten takia.
Kaupunki tuhoutui pahoin ensimmäisessä maailmansodassa. Katedraali, Taun palatsi ja Pyhän Remin luostari vaurioituivat, mutta ne restauroitiin. Jäljelle jääneet rakennukset ja Rooman ajan rauniot muodostavat vaikuttavan kokonaisuuden.
Toisessa maailmansodassa saksalaiset antautuivat ehdoitta Reimsissä 7. toukokuuta 1945.
Nähtävyyksiä
Notre-Dame de Reims, Pyhän Remin luostari ja Taun palatsi lisättiin Unescon maailmanperintöluetteloon 1991.
Reimsin katedraali
pienoiskuva|Notre-Dame de Reims.
Reims on tunnettu goottilaisesta Notre-Damen katedraalista (Notre-Dame de Reims) eli tuomiokirkosta, jossa Ranskan kuninkaat kruunattiin ja voideltiin. Katedraali on peräisin 1200-luvulta. Sitä alettiin rakentaa vuonna 1211. Katedraalille on ominaista yhtenäinen tyyli.
Eurooppalaisista katedraaleista vain Chartresin katedraalia koristaa suurempi määrä veistoksia kuin Reimsin katedraalia, jossa veistoksia on 2 303 kappaletta. Yksi kuuluisimmista Reimsin katedraalin veistoksista esittää hymyilevää arkkienkeli Gabrielia.
Taun palatsi
pienoiskuva|Taun palatsi.
Taun palatsi on rakennettu vuosina 1498–1509 ja osittain uudelleenrakennettu vuonna 1675. Kuninkaat asuivat Taun palatsissa, kun he tulivat Reimsiin kruunattaviksi. Kuninkaalliset pidot pidettiin Taun salissa (Salle de Tau), jossa on 1400-luvulta peräisin oleva valtava savupiippu, Reimsin arkkipiispojen riipuskorut sekä neljäntoista Reimsissä kruunatun kuninkaan muotokuvat.
Porte de Mars
Reimsin vanhin monumentti on Porte de Mars (Marsin portti), 35 metriä pitkä ja 13 metriä korkea triumfikaari. Tarinan mukaan remit pystyttivät sen Augustuksen kunniaksi, kun Marcus Vipsanius Agrippa sai valmiiksi kaupunkiin johtavat tiet 1. vuosisadalla eaa. Luultavasti Porte de Mars on kuitenkin toiselta tai kolmannelta vuosisadalta.
Viinit
Reims on yksi samppanjan tuotannon keskuksista. Monella suurimmista samppanjan tuottajista (les grandes marques) on pääkonttori Reimsissä ja useimpiin niihin pääsee tutustumiskierroksille. Samppanjaa kypsytetään kalkkiin louhituissa luolissa ja tunneleissa, joista osa on tehty Rooman valtakunnan aikana.
Alex Pitko
Alexander ”Alex” Pitko (22. marraskuuta 1914 Burlington, New Jersey – 1. elokuuta 2011 Mesa, Arizona ) oli yhdysvaltalainen baseballpelaaja.
Oikeakätinen Pitko pelasi MLB:ssa vuosina 1938–1939 seuroinaan Philadelphia Phillies ja Washington Senators.
Vuorijärvi (Jämsä)
Vuorijärvi on Keski-Suomessa Jämsässä Eväjärvellä sijaitseva järvi.
Maantietoa
Järven pinta-ala on 10,8 hehtaaria ja se on 700 metriä pitkä ja 250 metriä leveä. Se sijaitsee mäkisen metsämaaston painanteessa ja se jää Kydönvuoren ja Rekolanvuoren väliin. Järvellä ei ole kartan mukaan saaria. Sen rantaviivan pituus on 1,7 kilometriä ja sen rannat ovat metsämaata. Vuoreten rinteet laskevat jyrkkinä järveen, mutta sen pohjois- ja eteläpäissä rannat ovat alavat. Järven rantaan on rakennettu kaksi vapaa-ajan asuntoa, joille tulee metsäautotiet seututieltä 343.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Järven vedenpinnan korkeus on 115,6 metriä mpy. Järveen ei ole johdettu metsäojia. Etelästä siihen laskee Lankajärven 250 metriä pitkä Lankaoja. Järvien korkeusero on 0,2 metriä. Pohjoisrantaan laskee Vekurin laskuoja, joka lähtee 1,5 kilometrin päästä. Järvien korkeusero on 15 metriä. Vuorijärven laskuoja on Vuorenjärvenoja, joka lähtee luoteisrannasta ja virtaa Pirttijärven läpi ennen kuin se laskee Eväjärveen 1,3 kilometrin päässä.
Historiaa
Vuoden 1965 peruskartassa oli järvellä maatila, jonka peltopalstan läpi Vekurin laskuoja virtasi. Seuraavassa vuoden 1988 kartassa palsta oli metsitetty ja rantaan oli rakennettu toinen mökeistä.
3897 Louhi
33897 Louhi on tähtitieteilijä Yrjö Väisälän vuonna 1942 löytämä asteroidi eli pikkuplaneetta. Sen nimi viittaa Suomen kansalliseepoksessa Kalevalassa esiintyvään Pohjolan emäntään.
Louhen likimääräinen läpimitta on 13 kilometriä. Kohde sijaitsee Auringosta suunnilleen 2,69 kertaa niin kaukana kuin Maa, ja sen kierros Auringon ympäri kestää noin 4 vuotta ja 5 kuukautta.
Basic Role-Playing
Basic Role-Playing (BRP) on roolipelijärjestelmä, jota suurin osa Chaosiumin peleistä käyttää. Järjestelmä kehitettiin alun perin fantasiaroolipeli RuneQuestin säännöstöksi, mutta siihen pohjautuvia pelejä on sittemmin julkaistu lukuisia, tunnetuimpina Stormbringer ja Cthulhun kutsu. Vuonna 1980 pelistä julkaistiin geneerinen versio, joka lienee samalla maailman ensimmäinen geneerinen roolipelijärjestelmä.
Historia
Greg Stafford oli perustanut Chaosium-julkaisuyhtiön 1975. Yhtiö aloitti julkaisemalla Staffordin vuodesta 1966 kehittämään fantasiamaailmaan Gloranthaan liittyviä lautapelejä sekä myöhemmin myös lähdemateriaalia Dungeons & Dragons -roolipeliin. Staffordin unelmana oli julkaista oma roolipeli, ja se toteutui 1978, kun Chaosium julkaisi RuneQuestin. Gloranthaan sijoittuvan pelin sääntömekaniikan olivat suunnitelleet Steve Perrin, Steve Henderson ja Ray Turney, ja siinä oli monia uusia innovaatioita Gloranthaan sijoittuvassa pelissä oli monia uusia innovaatioita, kuten huolellisesti suunniteltu fantasiamaailma ja puhtaasti hahmojen taitoihin perustuva sääntömekaniikka. Jo Traveller (1977) oli ollut taitopohjainen, mutta siinä taidot oli viime kädessä määrittänyt hahmoluokka, eikä siinä ollut sääntöjä kokemukselle ja oppimiselle. RuneQuestissa hahmoluokat hylättiin, ja hahmot oppivat taidoissa paremmiksi yksinkertaisesti käyttämällä niitä.
1980 RuneQuestin säännöistä julkaistiin Basic Role-Playing -nimellä riisuttu versio, joka sisälsi vain perussääntömekaniikan, "pelimoottorin". Kyseessä oli 16-sivuinen vihkonen, jollainen oli liitetty jokaiseen Chaosiumin julkaiseman pelin laatikkoon. Shannon Appelclinen mukaan tämä oli ensimmäinen julkaistu geneerinen roolipelijärjestelmä. Seuraavana vuonna julkaistiinkin kaksi järjestelmään pohjautuvaa peliä: Michael Moorcockin Elric-kirjoihin pohjautuva Stormbringer ja H. P. Lovecraftin Cthulhu-mytologiasta insipaariot ammentanut Call of Cthulhu. Jälkimmäinen on Basic Role-Playingin suosituin versio ja ensimmäinen kauhuteemainen roolipeli; se myös esitteli mielenterveyssäännöt, joiden vuoksi hahmojen toimintakyky laski nopeasti traumaattisten kokemusten ja yliluonnollisten tapahtumien myötä. Stormbringer ja Call of Cthulhu olivat ensimmäisten lisenssiroolipelien joukossa (ensimmäinen oli ollut Dallas [1980]) ja ne olivat ensimmäiset, joille tarjottiin merkittävää tukea lisäkirjojen muodossa.
Peliensä saavuttaman suosion myötä Chaosium päätti jatkaa Basic Role-Playingin laajentamista uusiin tyylilajeihin. Worlds of Wonder (1982) sisälsi perussääntöjen ohella lisäsääntöjä kolmen eri genren pelaamiseen: Super World (supersankari-teema), Magic World (fantasia) ja Future World (science fiction). Näistä Super World laajennettiin myöhemmin (1983) omaksi pelikseen, kun taas Magic Worldin kehittämistä jatkettiin Ruotsissa, jossa Drakar Och Demoner (1982) myi yli 100 000 kappaletta, joskin pelin myöhemmät laitokset hylkäsivät BRP-mekaniikan lopulta kokonaan. 1984 Chaosium julkaisi Yhdysvalloissa kaksi uutta järjestelmää käyttänyttä peliä, Eflquest ja Ringworld, molemmat vähemmälle huomiolle jääneitä lisenssipelejä. Seuraavaksi ilmestyi Staffordin suunnittelema King Arthur Pendragon (1985), joka kuitenkin poikkeaa siinä määrin geneerisistä Basic Role-Playing säännöistä, ettei sitä aina pidetä BRP-pelinä lainkaan. Peli mm. hylkää BRP:lle tunnusomaisen 100-sivuisen nopan ja korvaa sen 20-sivuisella. Kuitenkin myös yhtäläisyyksiä Basic Role-Playing -säännöstöön oli.
1983 Chaosium oli lisensoinut RuneQuestin Avalon Hillille toivoen tehokkaamman markkinoinnin lisäävän pelin myyntiä ja tuovan yhtiölle lisää rahaa. Myynti ei kuitenkaan kasvanut merkittävästi, ja nyt Chaosium sai aiempaa pienemmän osuuden pelin tuotosta. Samaan aikaan sarjakuvateollisuudessa koettiin halpojen mustavalkosarjakuvien aiheuttama talouskupla, jonka puhkeaminen vuodenvaihteessa 1986-1987 aiheutti talousvaikeuksia myös useille roolipelifirmoille. Vuonna 1988 vain Call of Cthulhun julkaisemista jatkettiin. Peliä laajennettiin viktoriaaniselle ajalle, H. P. Lovecraftin Unimaailma-fantasiaseikkailujen maailmaan ja nykyaikaan.
1990-tultaessa Chaosium oli toipunut talouskriisistä. Roolipelaaminen nousi uudelleen suosioon, ja monista BRP-peleistä ilmestyi uusia laitoksia tai lisämateriaalia.Stormbringeristä ilmestyi 1993 uudistettu versio nimellä Elric!. Versio korvasi aiemman, kokonaisuudessaan demonien kutsumiseen perustuneen taikuuden, tavanomaisemmalla systeemillä. Alun perin ranskalaisen Multisim-yhtiön lisenssillä kehittämä okkultismiteemainen Nephilim ilmestyi englanninkielisenä käännöksenä 1994, muttei saavuttanut merkittävää suosiota. Säännöt olivat vaikeat ymmärtää, sääntökirjan toteutus kehno ja lisämateriaalia niukasti saatavissa. 1996 ilmestynyt, pelinjohtajan avuksi suunnattu kirja Nephilim Gamemaster's Companion ilmestyi liian myöhään korjatakseen asiaa. 1990-luvun alussa suosituimmista Basic Role-Playing -pohjaisista peleistä ilmestyi myös suomenkielisiä versioita: Ace Pelit julkaisi RuneQuestin ja Finnish Game House Call of Cthulhun (nimellä Cthulhun kutsu) sekä Stormbringerin.
Vuosikymmenen loppua kohden Chaosium ajautui uudelleen talousvaikeuksiin ja menetti oikeudet useimpiin peleihinsä. Stafford jätti yhtiön voidakseen keskittyä Gloranthaan. Vain Cthulhun kutsu pysyi yhtiön valikoimassa ja oli vuodesta 1997 siten ainoa BRP-peli, johon julkaistiin edelleen uutta materiaalia. 2000-luvulla Chaosium ryhtyi kuitenkin julkaisemaan myös faniensa tuotoksia, josta suurin osa liittyi Cthulhuun, mutta osa myös Stormbringeriin. Myös geneerinen versio BRP:stä pidettiin saatavilla Basic RolePlaying [sic]: The Chaosium System -nimisenä vihkosena, joka poikkesi vain vähän 1980-luvun alkuperäisestä.
2008 Chaosium julkaisi BRP:stä huomattavasti laajennetun geneerisen version 400-sivuisena kirjana Basic RolePlaying: The Chaosium Roleplaying System, joka yhdistelee aiemmat BRP-pelit yhdeksi laajaksi kokonaisuudeksi. Kirjassa esitellään yksityiskohtaiset säännöt hahmonluontiin, taitojen käyttöön, yliluonnollisiin voimiin ja taistelemiseen, sekä lisäksi ohjeita pelinjohtajalle. Järjestelmässä on myös paljon valinnaisia, toisinaan keskenään yhteensopimattomia, sääntöjä käytettäväksi tarvittaessa. Geneeriselle järjestelmälle on myös julkaistu enenevässä määrin lisämateriaalia.
Sylvia Daoust
thumb|Sylvia Daoustin Édouard Montpetitia esittävä veistos [[Montrealin yliopiston kampuksella vuodelta 1967.]] Sylvia Daoust CM, CQ (24. toukokuuta 1902 Montreal, Quebec, Kanada – 19. heinäkuuta 2004 Montreal, Quebec, Kanada) oli kanadalainen kuvanveistäjä. Hän opiskeli taidekoulussa Montréalissa ja lisäksi Euroopassa. Hän toimi kuvanveiston professorina.
Daoust opetti vuosikymmeniä taidekouluissa Montréalissa ja Québecissa. Hänelle myönnettiin Order of Canadan kunniamerkki. Hän oli Sculptors' Society of Canadan (SSC) jäsen.
Huomattava osa Daoustin teoksista on aihepiiriltään uskonnollisia. Vaikutteita on sekä klassistisesta taiteesta että modernismista.
Sylvia Daoust kuoli heinäkuussa 2004 täytettyään muutamaa kuukautta aikaisemmin 102 vuotta. Taiteilijan teoksiin kuuluvat muun muassa Mary Queen of the World sekä Édouard Montpetit'n patsas, joista molemmat sijaitsevat Montréalissa, viimeksi mainittu kaupungin yliopistolla.
Jossigny
Jossigny on kunta Ranskassa Seine-et-Marnen departementissa Île-de-Francen alueella. Se sijaitsee Pariisin itäpuolella lähellä Disneylandin huvipuistoa. Huvipuiston läheisyydessä olevien kuntien väkimäärät ovat kasvaneet, mutta Jossigny on kuitenkin näistä kunnista poikkeus. Se haki alueelleen täydellistä rakennuskieltoa Île-de-Francen hallinnolta, jonka se myös sai. Näin Jossigny pysyy tulevaisuudessakin pienenä kyläyhteisönä, jossa liki kaikki tuntevat toisensa.
Falcon Beach
Falcon Beach on kanadalainen televisiosarja, joka on kuvattu Winnipeg Beachissa, Manitobassa, Kanadassa. Suomessa sarjaa esitti Nelonen.
Kyproksen turkkilainen liittovaltio
Kyproksen turkkilainen liittovaltio oli nykyisen Pohjois-Kyproksen turkkilaisen tasavallan alueella vuosina 1975–1983 sijainnut tunnustamaton valtio. Se perustettiin 13. marraskuuta 1975 Kyproksenturkkilaisten autonomisen hallinnon seuraajaksi, ja lakkautettiin 15. marraskuuta 1983 valtion siirryttyä käyttämään nimeä Pohjois-Kyproksen turkkilainen tasavalta.
Iquitos
Iquitos on kaupunki Perun Amazoniassa, Loreton alueella. Kaupungissa on noin 370 000 asukasta ja se sijaitsee Amazonjoen varressa noin 100 km alaspäin Ucayali- ja Marañónjokien yhtymäkohdasta ja vajaa 100 km ylävirtaan Napojoen suusta. Kaupunki on vain 104 metriä merenpinnan yläpuolella, vaikka matkaa jokea pitkin Atlantin valtamerelle on 3 400 km. Ilmasto on kuuma ja kostea (ka. kosteus 85 %).
Historiaa
Kaupunki sanotaan perustetun 1700-luvun puolivälissä, mutta ainakin jo vuonna 1736 paikalla oli pieni kylä. Vasta vuonna 1864 Iquitos alkoi kasvaa, kun siitä tuli Loreton alueen pääkaupunki. Kaupunki koki lyhyen kukoistuskauden 1900-luvun alussa ”kumikuumeen” aikana. ”Kumiparoonien” ajasta on jäljellä joitakin rakennuksia, muun muassa Gustave Eiffelin suunnittelema ”rautatalo”.
Uusi kasvuvaihe tuli sitten, kun Perun Amazoniasta löytyi öljyä. Nykyään Iquitos on ainutlaatuinen kaupan, talouden ja kulttuurin keskittymä keskellä monin paikoin lähes koskematonta trooppista sademetsää. Kuitenkin pääosin matalasti rakennettuna se pölyisine katuineen muistuttaa enemmän valtavan suureksi paisunutta kylää.
Clermont Foot
Clermont Foot on vuonna 1911 perustettu jalkapalloseura Clermont-Ferrandin kaupungista, Puy-de-Dômen departementista. Joukkue pelaa kotiottelunsa Stade Gabriel Montpied'lla, jonne mahtuu 12 000 katsojaa.
Iquitos
Liikenne ja kulkuyhteydet
thumb|left|upright|Espanjalaistyylisiä rakennuksia Iquitosissa kuminousukauden ajalta. thumb|left|Iquitosin liikennettä: busseja, motocarroja, moottoripyöriä. Iquitos on maailman suurin kaupunki jonne ei pääse maanteitse eikä rautateitse ja lähin maantieyhteys Limaan sijaitsee Pucallpassa (n. 4–6 päivän jokilaivamatkan päässä). Melko uusi maantie johtaa kaupungista vain lähellä Marañónin suuta sijaitsevaan Nauta nimiseen kylään. Amazonjoki on kuitenkin Iquitosiin saakka purjehduskelpoinen, joten kaupungissa on valtamerisatama.
Itse kaupungissa liikennöidään pääasiassa busseilla, moottoripyörillä ja ”motocarroilla” eli eräänlaisilla moottoripyöräriksoilla. Lähiliikenne kaupungin ulkopuolelle toimii jokilaivoilla. Liikennöintiin varsinkin kaupungin ympäristössä vaikuttaa Amazonin vedenkorkeuden vaihtelu. Vesi on korkealla marraskuusta toukokuuhun. Korkeimmillaan se on toukokuussa ja matalimmillaan lokakuussa. Vedenpinnan korkeusero vuoden aikana on 10–12 metriä.
Tutkimustyö
Kaupungissa on kaksi yliopistoa: Universidad Nacional de la Amazonia Peruana, joka on valtion yliopisto, ja Universidad Particular de Iquitos, yksityinen instituutti. Lisäksi kaupungissa toimii El Instituto de Investigaciones de la Amazonia Peruana (IIAP) eli Perun Amazonian tutkimuslaitos.
Luonnonsuojelualueet
thumb|left|Iquitosin ilmasto Kaupungin läheisyydessä on Alpahuayo-Mishanan luonnonsuojelualue, josta Alwyn Gentry löysi 1980-luvun lopulla legendaariset 275 puulajia yhdeltä hehtaarilta. Iquitosista tehdään retkiä myös kauempana olevalle suurin piirtein Pohjois-Karjalan maakunnan suuruiselle Pacaya-Samirian luonnonsuojelalueelle. Sekä Pacaya-Samirian että Alpahuayo-Mishanan suojeluun on suuresti vaikuttanut myös suomalaissyntyinen itseoppinut biologi Pekka Soini (1941–2004), joka teki uraauurtavaa tutkimustyötä Perun Amazoniassa.
Ivete Sangalo
pienoiskuva|Ivete Sangalo. Ivete Sangalo (s. 27. toukokuuta 1972 Juazeiro, Bahia, Brasilia) on brasilialainen axé- ja MPB-laulaja, sanoittaja ja näyttelijä. Hän on Brasilian suosituin laulaja, ja hänen tuotantoonsa kuuluu muun muassa kuusi Banda Evan kanssa julkaistua ja seitsemän sooloalbumia. Tunnetuin brasilialainen laulajatar on tehnyt show’n (Ivete Sangalo no Madison Suare Garden) New Yorkin Madison Square Gardenilla vuonna 2009 ja lähti sen jälkeen samannimiselle kiertueelle Brasiliaan ja esiintyi muutamassa konsertissa Euroopankin puolella.
Elämänvaiheet
Sangalo syntyi Bahian Juazeirossa ja vietti lapsuutensa siellä. Hän aloitti uransa koulutapahtumissa mutta siirtyi myöhemmin laulamaan baareissa. Prêmio Caimmy -palkinnon saatuaan hän alkoi saada huomiota ja allekirjoitti sopimuksen Sony Musicin kanssa.
Vuonna 1993 Sony päätti uudistaa axé-yhtye Banda Evan, ja hänet valittiin päälaulajaksi. Hän saavutti pian suuren suosion. Hänen yhtyeen kanssa tekemänsä livealbumi Banda Eva Ao Vivo oli heidän parhaiten myynyt levynsä. sitä myytiin yli miljoona kappaletta.
Vuonna 1997 Ivete aloitti soolouransa. Vuonna 1999 hän julkaisi ensimmäisen soololevynsä, joka samalla myi platinaa. Myös toinen levy Festa (2001) myi platinaa. Vuoden 2002 albumi Se Eu Não te Amasse Tanto Assim ei myynyt yhtä hyvin kuin aiemmat levyt, mutta menestyi silti. Vuonna 2003 ilmestynyt Clube Carnavalesco Inocentes Em Progresso on hänen vähiten myynyt levynsä, mutta se sai kuitenkin kultalevyn.
Vuonna 2004 ilmestyi hänen menestynein albuminsa. MTV ao vivo -albumi on livealbumi ja sisältää hänen suurimpia hittejään, joista monia ei ollut julkaistu aiemmin levyllä sekä joitakin Banda Evan hittejä. Vuonna 2005 ilmestynyttä albumia As Supernovas myytiin pian ilmestymisensä jälkeen kolminkertaisesti platinalevyn verran.
Diskografia
Banda Eva (1993-1998)
Sooloura (1999-)
Karita Tykkä
Karita Hanna-Maria Tykkä (o.s. Tuomola, s. 22. syyskuuta 1976 Kuopio) on suomalainen malli, juontaja, korusuunnittelija ja henkinen valmentaja. Tykkä valittiin Miss Suomeksi vuonna 1997 ja Miss Baltic Seaksi vuonna 1998. Misseytensä lisäksi hän on tehnyt sekä mallin että juontajan töitä. Hän on juontanut monia televisio-ohjelmia, joita ovat muun muassa Noora menee naimisiin, Kaunis olo ja Tosi-tv. Tykkä oli juontajana myös Seinäjoen Tangomarkkinoilla vuonna 2001. Samana vuonna hänellä oli rooli Ponterosa-elokuvassa. Hän on juontanut myös MTV3-kanavalla esitettävää Elixir-ohjelmaa.
Kuvataidekoulu
Kuvataidekoulu voi tarkoittaa:
Maaria (nimi)
Maaria on suomalainen naisen etunimi. Se on muunnos Mariasta, joka ilmeisesti tarkoittaa "toivottua lasta". Maarian nimipäivää vietetään 2. heinäkuuta. Suomessa nimi on 1900-luvun alusta vuoden 2019 loppuun mennessä annettu 15 582 henkilölle.
Maroneia (Traakia)
Maroneia oli antiikin aikainen kaupunki ja kaupunkivaltio (polis) Traakiassa nykyisessä Kreikassa. Sen kaupunkikeskus sijaitsi nykyisen Maróneia-Sápesin kunnan alueella Ágios Charálampoksen kylän paikalla, noin kolme kilometriä etelään nykyisestä Maróneian kylästä.
Maantiede
Maroneian kaupunkivaltion hallussa ollut alue oli suhteellisen suurikokoinen, ja sen kooksi on arvioitu yli 500 neliökilometriä. Alue ulottui idästä Ismaros-vuorelta länteen Ismaris-järvelle ja Lissos (nyk. Líssos/Filioúris) -joelle. Suurimmillaan se on saattanut olla paljon laajempikin, ja se on voinut ulottua lännessä aina Strymen kaupungin lähistölle saakka.
Historia
Maroneia oli alun perin kikoneiden kaupunki. Se oli olemassa viimeistään 600-luvulla eaa., samoin kuin muut kikoneiden kaupungit Ismaros ja Ksantheia. Kreikkalaisen perinteen mukaan kaupungin perusti Maron, joka oli Apollonin pappi Ismaroksessa, Euantheen poika ja Dionysoksen pojanpoika, tai toisten mukaan Osiriksen kumppani.
pienoiskuva|vasen|Maroneian lyömä tetradrakhma, n. 189/188-49/45 eaa. Kuvituksessa [[Dionysos|Dionysoksen pää sekä seisova Dionysos ja teksti .]] Pseudo-Skymnoksen mukaan Maroneian kreikkalainen polis olisi ollut Khioksen vuonna 540 eaa. perustama siirtokunta, ja tämä näkemys hyväksytään nykyisin. Plinius vanhemman mukaan kaupungin varhaisempi nimi olisi ollut Orthagurea, mutta toisaalta tämä nimi liitetään Orthagoriaan, joka oli eri kaupunki.
pienoiskuva|vasen|Maroneian lyömä hopeinen tetradrakhma, n. 386–347 eaa. Kuvituksessa hevonen ja pieni koira sekä teksti ja viiniköynnöstä. 400-luvun eaa. jälkimmäisellä puoliskolla Maroneia kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 454/453–415/414 eaa. 300-luvulla eaa. se kuului puolestaan toiseen Ateenan liittoon. Suurimmillaan kaupunki maksoi jopa 21 talentin suuruista jäsenmaksua. Noihin aikoihin Maroneia oli läheisissä suhteissa Odrysian kuningaskuntaan.
Filippos V valtasi Maroneian vuonna 200 eaa. Kun roomalaiset käskivät Filipposta evakuoimaan kaikki Traakian kaupungit, hän raivostui ja surmautti suuren määrän kaupungin asukkaita. Roomalaiset antoivat Maroneian ensin Attalokselle, mutta myöhemmin julistivat sen vapaakaupungiksi.
Maroneian asukkaat kunnioittivat erityisesti viininjumala Dionysosta. Kaupunki tunnettiin kautta antiikin maailman vahvasta viinistään, jota ylistettiin nektarin tuoksuiseksi, ja jonka sanottiin kestävän laimentamista suhteessa yksi osa viiniä kahteenkymmeneen osaan vettä. Plinius vanhempi kertoo Mucianuksen suorittaneen kokeen, jossa vettä jouduttiin laittamaan vieläkin enemmän. Maroneian viini esiintyy jo Homeroksella, jonka Odysseiassa Maron antoi sitä Odysseukselle, joka juovutti sillä kyklooppi Polyfemoksen.
Maroneian arkeologiset kaivaukset alkoivat 1960-luvulla.
Rakennukset ja löydökset
pienoiskuva|upright=1.38|Maroneian teatterin rauniot. Kaupungissa oli Dionysokselle omistettu pyhäkkö eli Dionysion, joka oli kaupungin tärkein. Sinne laitettiin esille muun muassa kaupungin julkiset asiakirjat. Dionysion kytketään paikalta löydettyihin pyhäkönraunioihin, jotka on ajoitettu 300-luvulle eaa. Dionysoksen kulttiin liittyi läheisesti Maronin kultti. Kaupungista on löydetty myös egyptiläisille jumalille omistettu pyhäkkö. Lisäksi kaupungissa oli ainakin Zeukselle omistettu kultti ja näin oletettavasti myös pyhäkkö.
Muihin löydöksiin kuuluu muun muassa 300- tai 200-luvulle eaa. ajoitettu hellenistisen kauden yksityistalo, jonka andron oli koristeltu mosiikkilattialla, sekä roomalaiselle kaudelle keisari Hadrianuksen aikaan ajoitettu propylon eli monumentaaliportti. Kaupungin paikalta on löydetty rakennusten jäänteitä myös bysanttilaiselta ja venetsialaiselta kaudelta.
Kaupungin satama sijaitsi nykyisen Ágios Charálampoksen kylän satamalahden paikalla.
SNL
SNL voi tarkoittaa seuraavia:
Mike Sandlock
Michael Joseph ”Mike” Sandlock (17. lokakuuta 1915 Old Greenwich, Connecticut – 4. huhtikuuta 2016 Greenwich, Connecticut) oli yhdysvaltalainen baseballpelaaja, lähinnä sieppari. Hän pelasi ensimmäisen Major League -ottelunsa 19. syyskuuta 1942 ja viimeisensä 27. syyskuuta 1953. Sandlockin ammattilaisseuroina olivat Boston Braves, Brooklyn Dodgers ja Pittsburgh Pirates.
Kantoliina
Kantoliina on lasten kantamiseen tarkoitettu kangas. Liina kiedotaan lapsen ja kantajan kehon ympäri.
Kantoliinoja on olemassa monia eri tyyppejä: trikoo­liinoja, kudottuja kantoliinoja, rengasliinoja, neliöliinoja. Tietynlaisia esimerkiksi kolmiomaisia kantoliinoja eli mitelloja käytetään myös yläraajamurtumien hoidossa.
Hozumi Hasegawa
Hozumi Hasegawa (, s. 16. joulukuuta 1980 Nishiwakissa, Hyogossa, Japanissa) on japanilainen uransa lopettanut nyrkkeilijä. Hän ryhtyi ammattilaiseksi vuonna 1999. Urallaan Hasegawa voitti kääpiösarjan WBC liiton mestaruuden, WBC liiton mestaruuden höyhensarjassa ja ylemmän kääpiösarjan WBC liiton mestaruuden.
Hasegawa oli Maailman nyrkkeilyneuvoston (WBC) tunnustama kääpiösarjan (53,5 kg) hallitseva maailmanmestari. Mestaruusottelussa hän voitti 16. huhtikuuta 2005 Thaimaan Veeraphol Sahapromin. Titteliään Hasegava puolusti 10 kertaa onnistuneesti. Hasegavan käymä ottelu Vusi Malingaa vastaan päättyi Nasagevan ensimmäisen erän tekniseen tyrmäys voittoon ensimmäisessä erässä Malingan käytyä kolmesti kanveesissa erän aikana. 14. heinäkuuta 2009 Hasegawa voitti Nestor Rochan teknisellä tyrmäyksellä ensimmäisessä erässä. Vuoden 2009 joulukuussa Hasegawa puolusti vyötä Alvaro Pereziä vastaan voittaen tämän neljännen erän teknisellä tyrmäyksellä. Seuraavassa ottelussaan Hasegava menetti WBC liiton tunnustaman mestaruuden hävittyään Fernando Montielille kamppailun neljännessä erässä teknisellä tyrmäyksellä. Tämän jälkeen Hasegava vaihtoi painoluokkaa nostaen painonsa höyhensarjaan. Ensimmäisessä höyhensarjassa käymässään ottelussa Hasegava voitti Juan Carlos Burgosilta WBC liiton mestaruuden hajaäänituomiolla mutta menetti sen heti ensimmäisessä puolustusottelussaan Jhonny Gonzalezille. Tämän jälkeen seuraavan valtaliittojen tunnustaman maailmanmestaruusottelun Hasegava kävi vuonna 2014, jolloin hän hävisi ylemmän kääpiösarjan IBF liiton tunnustamassa mestaruusottelussa Kiko Martinezille. Hasegava palasi mestariksi vuonna 2016 voittamalla Hugo Ruizin ylemmän kääpiösarjan WBC liiton tunnustamassa maailmanmestaruusottelussa Ruizin luovutettua kamppailun yhdeksännen erän jälkeen. Hasegawa ilmoitti lopettavansa nyrkkeilemisen vuoden 2016 joulukuussa.
Store norske leksikon
Store norske leksikon (SNL) on norjalainen ilmainen verkossa julkaistava tietosanakirja, jonka edeltäjä oli paperinen Aschehoug og Gyldendals Store norske leksikon, joka ilmestyi neljänä painoksena vuosien 1978 ja 2007 välillä. Verkkoversio avattiin vuonna 2000 ja sen artikkeleita kirjoittavat asiantuntijat. Lukijat voivat ehdottaa muutoksia ja esittää kysymyksiä. Artikkeleita on sekä kirja- että uusnorjaksi. pienoiskuva|200px|Viimeinen paperisena julkaistu painos vuodelta 2007.
Organisaatio
Store norske leksikonin omistaa samanniminen yhdistys, Foreningen Store norske leksikon. Se saa rahoitusta muun muassa yliopistoilta, järjestöiltä sekä Norjan valtiolta. Yhdistys ylläpitää myös kolmea muuta verkossa julkaistavaa tietosanakirjaa: lääketieteellistä, elämäkerrallista ja taidesanakirjaa.
Olesja Zykina
Zykina kilpaili Annecyn nuorten MM-kisoissa 1998, joissa hän sijoittui 100 metrin juoksussa kahdeksanneksi ajalla 11,88 ja Riian nuorten EM-kisoissa 1999, joissa hän voitti 400 metriä ajalla 52,00. Lissabonin sisäratojen MM-kisoissa 2001 hän voitti 400 metrillä MM-pronssia ajalla 51,71. Hän oli samoissa kisoissa mukana Venäjän 4 x 400 metrin viestijuoksujoukkueessa, joka voitti MM-kultaa. Myöhemmin samana vuonna Edmontonin ulkoratojen MM-kisoissa Zykina sijoittui 400 metrillä kuudenneksi ajalla 50,93 ja oli voittamassa viestissä MM-pronssia. Seuraavana vuonna hän voitti Münchenin EM-kisoissa kultaa 400 metrillä ajalla 50,45 ja voitti viestissä hopeaa. Kauden lopussa hän juoksi yleisurheilun maailmancupissa kolmanneksi.
Zykina oli mukana voittamassa MM-kultaa Birminghamin sisäratojen MM-kisoissa 2003 4 x 400 metrin viestissä. Myöhemmin samana vuonna hän oli kuudes Pariisin ulkoratojen MM-kisoissa 400 metrillä ja oli mukana voittamassa viestissä MM-hopeaa. Kauden lopussa hän oli IAAF:n yleisurheilufinaalissa viides. Ateenan olympialaisissa 2004 Zykina oli mukana voittamassa pitkässä viestissä olympiahopeaa. Seuraavana vuonna hän juoksi Helsingin MM-kisoissa 400 metrillä kuudenneksi. Vuonna 2007 hän voitti samalla matkalla sisäratojen EM-pronssia ja vuotta myöhemmin sisäratojen MM-kultaa.
En Vogue
pienoiskuva|En Vogue vuonna 2017. En Vogue on yhdysvaltalainen tyttöbändi. Yhtye on ollut toiminnassa vuodesta 1988 ja jatkaa edelleen. Yhtyeessä on neljä jäsentä: Terry Ellis, Cindy Herron, Maxine Jones ja Rhona Bennett, joka on yhtyeen nuorin. Yhtyeen tyylilaji on R&B ja soul. He ovat julkaisseet albumeita vuosina 1990–1994, 1997, 1999–2002 ja vuonna 2004. Tällä hetkellä heillä ei ole levytyssopimusta minkään levy-yhtiön kanssa. Yhtyeeseen ovat aiemmin kuuluneet myös Dawn Robinson ja Amanda Cole.
Vehmalaisten kappeli
Vehmalaisten kappeli oli Mynämäen seurakunnan kappeliseurakunnan pyhättö. Vehmalaisiin perustettiin saarnahuone vuonna 1738 ja siitä tuli kappeli vuonna 1771. Vehmalaisten kappeli lakkautettiin vuonna 1860 ja liitettiin Karjalan kappeliin. Samalla Karjalan ja Vehmalaisten vanhat kirkkorakennukset purettiin ja niiden tilalle Karppisten kylään rakennettiin nykyinen Karjalan kirkkorakennus, johon käytettiin myös purettujen kirkkojen kelvolliset osat. Vehmalaisten kirkkotarha on kuitenkin edelleen seurakunnan hallinnassa Sitä ympäröi vuonna 1811 rakennettu kiviaita.